**Tenk Községi Önkormányzat Képviselő – testületének 39/2021.(XII.22.) számú határozata:**

1. Tenk Községi Önkormányzat Képviselő-testülete akként határoz, miszerint a Hevesi Közös Önkormányzati Hivatal Szervezeti és Működési Szabályzatának 2. § (2) bekezdése helyére a következő rendelkezés lép:

*„(2) A Hivatal*

*székhelye címe: 3360 Heves, Erzsébet tér 2. szám*

*kirendeltség címe: 3359 Tenk, Fő út 58. szám*

*telephely: 3360 Heves, Arany János utca 8. szám*

*levelezési címe: 3360 Heves, Pf. 8.*

*elektronikus levelezési címe:* *hivatal@phheves.hu**”*

1. Tenk Községi Önkormányzat Képviselő-testülete akként határoz, miszerint a Hevesi Közös Önkormányzati Hivatal Szervezeti és Működési Szabályzatának 2. § (10) bekezdése helyére a következő rendelkezés lép:

*„(10) A Hivatal külön megállapodás alapján ellátja a Heves Város Óvodák és Bölcsöde Köznevelési Intézmény, a Heves Városi Művelődési, Közgyűjteményi Intézmény, Helytörténeti és Sakktörténeti Gyűjtemény, Kő Pál szobrászművész állandó kiállítás, a Heves Város Gyermekjóléti Központ és Családsegítő Szolgálata és a Tenki Csicsergő Óvoda és Konyha pénzügyi gazdálkodási feladatait.”*

1. Tenk Községi Önkormányzat Képviselő-testülete akként határoz, miszerint a Hevesi Közös Önkormányzati Hivatal Szervezeti és Működési Szabályzatának 7. § (1) bekezdése helyére a következő rendelkezés lép:

*„7. § (1) A Hivatal az alábbi belső szervezeti egységekre tagolódik”:*

1. *Jegyzői Iroda*

*aa) Humánpolitikai csoport*

*ab) Jogi csoport*

1. *Stratégiai iroda*

*ba) Városfejlesztési és Vagyongazdálkodási csoport*

*bb) Projektmenedzsment csoport*

1. *Pénzügyi Iroda*
2. *Városgondnoksági Iroda*
3. *Hatósági, szociális és adóiroda*

*ea) Szociális csoport*

*eb) Hatósági csoport*

*ec) Adócsoport*

1. *Tenk kirendeltségi Iroda”*
2. Tenk Községi Önkormányzat Képviselő-testülete akként határoz, miszerint a Hevesi Közös Önkormányzati Hivatal Szervezeti és Működési Szabályzatának 7. § (6) bekezdése helyére a következő rendelkezés lép:

*„(6) A Jegyző közvetlen irányítása alatt a Hivatal szervezeti egységeitől elkülönülten látja el a feladatait a Belső Ellenőr.”*

1. Tenk Községi Önkormányzat Képviselő-testülete akként határoz, miszerint a Hevesi Közös Önkormányzati Hivatal Szervezeti és Működési Szabályzatának 13. §-a hatályát veszti.
2. Tenk Községi Önkormányzat Képviselő-testülete akként határoz, miszerint a Hevesi Közös Önkormányzati Hivatal Szervezeti és Működési Szabályzata a Kabinetiroda alcímet követően kiegészül a következő alcímmel és azon belül a 13/A. §-al:

*„****Jegyzői Iroda***

*13. § (1) A Jegyző közvetlen irányítása alá tartozó Iroda szerveződési szintű szervezeti egység.*

*(2) A Jegyzői Iroda a szervezeti egysége a kamarai jogtanácsosnak, a kamarai jogtanácsos közvetlen szakmai irányítása mellett dolgozó jogi előadónak, a humánpolitikai feladatokat ellátó köztisztviselő, illetve a polgármester és a jegyző munkájának adminisztrációját bonyolító közszolgálati ügyintéző.*

*(3) A Jegyzői Iroda részeként a humánpolitikai csoport döntésre előkészíti a Jegyzőnek a Hivatal köztisztviselőinak a közszolgálati jogviszonyával összefüggő munkáltatói intézkedéseit, közreműködik azok hatályosulásában.*

*(4) A humánpolitikai csoport ellátja a Hivatal köztisztviselői továbbképzésével összefüggő feladatokat.*

*(5) A humánpolitikai csoport előkészíti - a Hivatal és Heves Város Önkormányzat önálló költségvetéssel rendelkező intézményei közötti, az 1. § (10) bekezdése szerinti megállapodásnak megfelelően - a Heves Város Óvodák és Bölcsöde Köznevelési Intézmény, a Heves Városi Művelődési, Közgyűjteményi Intézmény, Helytörténeti és Sakktörténeti Gyűjtemény, Kő Pál szobrászművész állandó kiállítás, és a Heves Város Gyermekjóléti Központ és Családsegítő Szolgálata, mint Heves Város Önkormányzat önálló költségvetéssel rendelkező intézményekben foglalkoztatott dolgozók közfoglalkoztatási jogviszonyával összefüggő munkáltatói intézkedése, közreműködik azok hatályosulásában.*

*(6) A Jegyzői Iroda részletesen meghatározott feladatait a Szabályzat állapítja meg.*

1. Tenk Községi Önkormányzat Képviselő-testülete akként határoz, miszerint a Hevesi Közös Önkormányzati Hivatal Szervezeti és Működési Szabályzata a Hatósági, Szociális, Építésügyi és Adóiroda alcím helyére a következő Hatósági, Szociális és Építésügyi Iroda alcím lép a következő rendelkezésekkel:

*„****Hatósági, szociális és adó Iroda***

*16. § (1) A Hatósági, szociális és adó iroda az Alapítók jogszabályban rögzített hatósági, szociális építésügyi és adózással összefüggő feladatköre ellátásának szervezeti egysége, amely a feladatait a Hatósági csoporton, a Szociális csoporton és az Adó csoporton keresztül látja el.*

*(2) A Hatósági, szociális és adó iroda, azon belül is az Hatósági csoport, a Szociális csoport és az Adócsoport feladatait a Szabályzat állapítja meg.”*

1. Tenk Községi Önkormányzat Képviselő-testülete akként határoz, miszerint a Hevesi Közös Önkormányzati Hivatal Szervezeti és Működési Szabályzatának 18. § (2) bekezdése helyére a következő rendelkezés lép:

*„(2) A Tenki kirendeltségi Irodán keresztül látja el a Hivatal a Tenki Csicsergő Óvoda és Konyha vonatkozásában a külön szerződésben vállalt pénzügyi, gazdálkodási és humánpolitikai feladatokat.”*

1. Tenk Községi Önkormányzat Képviselő-testülete akként határoz, miszerint a Hevesi Közös Önkormányzati Hivatal Szervezeti és Működési Szabályzatának 20/A. §-a hatályát veszti.
2. Tenk Községi Önkormányzat Képviselő-testülete akként határoz, miszerint a jelen határozat 1-től 9. pontjáig terjedő rendelkezései 2022. január 1. napjával lépnek hatályba, egyben felkéri a Hevesi Közös Önkormányzati Hivatal Jegyzőjét a Hevesi Közös Önkormányzati Hivatal alapító okirat módosításának 2022. január havi munkaterv szerinti testületi ülésére készítse elő.
3. Tenk Községi Önkormányzat Képviselő-testülete a Hevesi Közös Önkormányzati Hivatal és a Heves Város Gyermekjóléti Központ és Családsegítő Szolgálata jogelőd szervezete a Dél-hevesi Kistérség Gyermekjóléti Központja és Családsegítő Szolgálatával kötött megállapodást megerősíti.

Határidő: értelem szerint

Felelős: Szopkó Tamás polgármester és dr. Nagy Péter jegyző

**Tenk Községi Önkormányzat Képviselő – testületének 40/2021.(XII.22.) számú határozata:**

Tenk Község Önkormányzat Képviselő- testülete megtárgyalta az Önkormányzat Képviselő- testületének 2022. évi munkatervére vonatkozó előterjesztést és azt a mellékelt tartalommal elfogadja.

Határidő: értelem szerint

Felelős: Szopkó Tamás polgármester

**Tenk Községi Önkormányzat Képviselő – testületének 41/2021.(XII.22.) számú határozata:**

Tenk Községi Önkormányzat Képviselő- testülete az önkormányzat társulási feladatokban ellátott tevékenységéről szóló beszámolót az abban foglalt tartalommal elfogadja.

Felelős: Szopkó Tamás polgármester

Határidő: értelem szerint

**Tenk Községi Önkormányzat Képviselő – testületének 42/2021.(XII.22.) számú határozata:**

Tenk Községi Önkormányzat Képviselő- testülete megtárgyalta a 2021. évi önkormányzati feladatok értékeléséről készült beszámolót és azt az abban foglalt tartalommal elfogadja.

Határidő: Értelem szerint

Felelős: Szopkó Tamás polgármester

**Tenk Községi Önkormányzat Képviselő – testületének 43/2021.(XII.22.) számú határozata:**

1. Tenk Községi Önkormányzat Képviselő- testülete hozzájárul ahhoz, hogy a Mozgáskorlátozottak Heves Város- és Vonzáskörzetének Egyesülete (nyilvántartási száma: 10-02-0000601) 3360 Heves, Szerelem Alfréd utca 28. székhely alatti szervezet, az önkormányzat tulajdonát képező, Tenk belterület 211/18 hrsz-ú, természetben a Tenk Fő út 54. szám alatti Faluház épületében a jelen határozat 1. számú mellékletét képező helyszínrajzon feltüntetett helyiségben telephelyet létesítsen.
2. Tenk Községi Önkormányzat Képviselő- testülete azzal a feltétellel járul hozzá ahhoz, hogy az egyesület a jelen határozat 1. pontjában meghatározottak szerint telephelyet létesítsen, miszerint havi bruttó 500,- Ft, azaz bruttó ötszáz,- Ft bérleti díj kikötése mellett a felek a helyiség használatára határozott időre 2022. január 1. napjától kezdődően bérleti szerződést kötnek.
3. Tenk Községi Önkormányzat Képviselő- testülete felhatalmazza Szopkó Tamást Tenk Község Polgármesterét a jelen határozat 2. pontja szerinti bérleti szerződés megkötésére, illetve annak 1. pontja szerinti telephely bejegyzéséhez szükséges nyilatkozatok megtételére.

Határidő: értelem szerint

Felelős: bérleti szerződés tervezet előkészítéséért dr. Kozma Judit jogi előadó,

 szerződés megkötéséért Szopkó Tamás polgármester

**Tenk Községi Önkormányzat Képviselő – testületének 44/2021.(XII.22.) számú határozata:**

1. Tenk Községi Önkormányzat Képviselő-testülete akként határoz, miszerint az „Járdafelújítás Tenk községben” megnevezésű MFP-BJA/2021 kódszámú pályázat keretében az anyagbeszerzés tevékenység feladatok ellátására a **Szilvási Építő Kft.** (3400 Mezőkövesd, Eper út 51., adószám: 14927393-2-05, cégjegyzékszám: 05-09-018416) céget bízza meg, bruttó **4.645.958,- Ft** összértékben.
2. Tenk Községi Önkormányzat Képviselő-testülete felhatalmazza a polgármestert a feladat ellátásához kapcsolódó szerződés aláírására, és a szükséges egyéb nyilatkozatok megtételére.

Felelős: Szopkó Tamás polgármester

Határidő: azonnal

**Tenk Községi Önkormányzat Képviselő – testületének 45/2021.(XII.22.) számú határozata:**

1. Tenk Községi Önkormányzat Képviselő-testülete akként határoz, miszerint a „Járdafelújítás Tenk községben” megnevezésű MFP-BJA/2021 kódszámú pályázat keretében az építési tevékenység feladatok ellátására a **Szilvási Építő Kft.** (3400 Mezőkövesd, Eper út 51., adószám: 14927393-2-05, cégjegyzékszám: 05-09-018416) céget bízza meg, bruttó **4.863.391,- Ft** összértékben,
2. Tenk Községi Önkormányzat Képviselő- testülete akként határoz, miszerint a pályázathoz kapcsolódó, építési tevékenységek ellátására szükséges összeget az önkormányzat 2022. évi költségvetésében, az „ingatlanok felújítása” soron betervezi.
3. Tenk Községi Önkormányzat Képviselő-testülete felhatalmazza a polgármestert a feladat ellátásához kapcsolódó szerződés aláírására, és a szükséges egyéb nyilatkozatok megtételére.

Felelős: Szopkó Tamás polgármester

Határidő: azonnal

**Tenk Községi Önkormányzat Képviselő – testületének 46/2021.(XII.22.) számú határozata:**

Tenk Községi Önkormányzat Képviselő- testülete megtárgyalta az önkormányzat 2022. évben benyújtásra kerülő járási startmunka mintaprogram terveiről készített indítványt és akként határoz, hogy a 2022. évben az önkormányzat a Járási startmunka programon belül a „Helyi sajátosságokra épülő közfoglalkoztatási programban”, és a „Mezőgazdasági programban” vesz részt és vállalja, hogy amennyiben a közfoglalkoztatási programok megvalósításához önerő biztosítása válik szükségessé, azt Tenk község Önkormányzata 2022. évi költségvetése terhére biztosítja.

Határidő: értelem szerint

Felelős: Szopkó Tamás polgármester

**Tenk Községi Önkormányzat Képviselő – testületének 47/2021.(XII.22.) számú határozata:**

Tenk Község Önkormányzatának Képviselő- testülete hozzájárul ahhoz, hogy a FIRST ASSIST Korlátolt Felelősségű Társaság, alapítói a Solerogs Korlátolt Felelősségű Társaság, a Hillmont Szolgáltató Korlátolt Felelősségű Társaság, Nolmen Trade Korlátolt Felelősségű Társaság, valamint a Record-X-Building Korlátolt Felelősségű Társaság, a Tenk Község Önkormányzat kizárólagos tulajdonát képező 3359 Tenk, Fő út 54. szám alatti ingatlanban, a határozati javaslat 1. számú mellékletét képező helyszínrajzban megjelölt épületrészben székhelyet létesítsen, egyben felhatalmazza Tenk Községi Önkormányzat polgármesterét Szopkó Tamást a székhelyalapításhoz szükséges jognyilatkozatok megtételére, illetőleg bérleti szerződés megkötésére, amely a székhelyhasználathoz kötődik.

Határidő: értelem szerint

Felelős: Szopkó Tamás polgármester